jkorsvik/nowiki_second_scrape_merged huggingface dataset:
Danni Jensen

Danni Jensen (født 10. juni 1989 i Taastrup, Danmark) er en dansk fotballspiller som spiller forsvar for Bodø/Glimt. Jensen har tidligere spilt for Taastrup FC, Kjøbenhavns Boldklub (KB) og FC København. Han signerte for Bodø/Glimt 15. august 2011, etter at han ikke fikk fornyet kontrakten i FC København.Danni Jensens første klub var Tåstrup B70 (nåværende Taastrup FC). Etter suksess i Taastrup, flyttet han som 14 årig til KB på Frederiksberg. 1. mai 2008 signerte Jensen profesjonell kontrakt med FC København. Han fikk sin debut for klubben 31. juli 2008 mot den nordirske klubben Cliftonville FC, da han ble byttet inn i andreomgang. Danni Jensen fikk fem obligatoriske kamper for FC København.


== Referanser ==


== Eksterne lenker ==
(en) Danni Jensen – Transfermarkt 
(da) Danni Jensen – Dansk Boldspil-Union 
(en) Danni Jensen – FBref
Roman Kretsj

Roman Sergejevitsj Kretsj (Роман Сергеевич Креч, født 14. juli 1989 i Kasakhiske SSR i Sovjetunionen), er en kasakhstansk skøyteløper som representerte Kasakhstan under Vinter-OL 2010 i Vancouver.


== Personlige rekorder ==
Oppdatert pr 1. mai 2012


== Meritter ==


=== Internasjonale mesterskap ===
Oppdatert pr 1. mai 2012.
Olympiske leker (Vinter) deltatt i ett OL ved 2 konkurranser.

Vancouver 2010 på 500m og 1000m.beste resultat 28.-plass på 1000m i Vancouver 2010.Sprint-VM på skøyter deltatt i 3 sprint-VM.

Obihiro 2010, og Heerenveen 2011 og Calgary 2012.beste resultat 25.-plass sammenlagt i Calgary 2012.Enkeltdistanse-VM på skøyter deltatt i to enkeltdistanse-VM ved tre konkurranser.

Inzell 2011 på 500m og Heerenveen 2012 på 500m og 1000m.beste resultat 19.-plass på både 500m og 1000m i Heerenveen 2012.Asiamesterskapet på skøyter, enkeltdistanser for herrer deltatt i to Asiamesterskap ved 4 konkurranser. 

Obihiro 2010 på 500m og på 1000m, og Astana 2012 på 500m og 1000m.beste resultat 1.-plass på 500m i Astana 2012.Junior-VM på skøyter deltatt i 2 VM ved 6 konkurranser.

Changchun 2008 i sammenlagt og Lagtempo, og Zakopane 2009 i 500m, 1000m, 1500m og Lagtempo.beste resultat individuelt 18.-plass sammenlagt i Changchun 2008 og 2.-plass 1500m og 11.-plass på lagtempo i Zakopane 2009.


=== Sammenlagt i verdenscupen ===
Oppdatert etter sesongen 2020/21.


== Referanser ==


== Eksterne lenker ==
(en) Roman Kretsj – Olympics.com 
(en) Roman Kretsj – Olympic.org 
(en) Roman Kretsj – Olympedia 
(en) Roman Kretsj – Sports-Reference (OL-resultater – arkivert) 
(en) Roman Kretsj – Speedskatingbase.eu 
(en) Roman Kretsj – SpeedSkatingNews.info 
(en) Roman Kretsj – SpeedSkatingStats.com 
(en) Roman Kretsj – TheSports.org 
(en) Roman Kretsj på www.isu.html.infostradasports.com
(en) Roman Kretsj på Jakub Majerski's Speedskating database (Adelskalender distanser og sammenlagt)
(en) Roman Kretsj på SpeedskatingResults.com (personlige rekorder og resultater)
(nl) Roman Kretsj på Effesport.nl (noen resultater)
(en) Roman Kretsj Arkivert 3. april 2018 hos Wayback Machine. på SportNavigator.nl (personlige rekorder og info)
(en) Roman Kretsj på NBC Olympics 2010
(en) Roman Kretsj på BBC Sport Olympics 2010
(en) Roman Kretsj på Yahoo Sports Olympics 2010
«Sochi 2014 : Athletes – Roman Krech». Sochi2014.com. 5. juli 2014. Arkivert fra originalen 5. juli 2014. Besøkt 2. april 2018. 
«PyeongChang 2018 : Speed Skating Athlete Profile – Roman Krech» (engelsk). pyeongchang2018.com. Arkivert fra originalen (.htm) 2. april 2018. Besøkt 2. april 2018. Bilder(en) Bilder på SpeedSkatingPhotos.info/DesgPhoto.com
Haitis herrelandslag i fotball

Haitis herrelandslag i fotball representerer Haiti i internasjonal fotball. De har vært med i VM en gang, i 1974. Der gikk de ut i gruppespillet etter å ha tapt for Italia, Argentina og Polen


== Eksterne lenker ==
Offisielt nettsted 
(en) Haiti national football team – kategori av bilder, video eller lyd på Commons
Anders Brosveet

Anders Brosveet (født 15. mai 1969 i Levanger) er norsk advokat med møterett for Høyesterett. Han er partner i Elden Advokatfirma AS.
Han påbegynte jusstudiet i 1991 og avla juridisk embetseksamen våren 1996, og begynte da som advokatfullmektig hos advokat John Christian Elden.
Brosveet fikk advokatbevilling i 1998, og ble da partner med John Christian Elden. Han fikk møterett for Høyesterett i 2003, og ble i 2009 utnevnt som fast forsvarer i Høyesterett for perioden 2010–2017. 
I Finansavisens årlige advokatundersøkelse er Brosveet kåret som vinner av kategorien «Økonomiske straffesaker» i årene 2018-2022.Brosveet er medlem av Straffelovrådet og Advokatforeningens lovutvalg for Strafferett og straffeprosess. Han har hatt styreverv i Domstoladministrasjonen og i Den Norske Advokatforening.
Som medlem av Straffelovrådet har Brosveet deltatt i utarbeidelsen av offentlige utredelser.
Brosveet er også forfatter i Norsk Lovkommentar.


== Referanser ==


== Eksterne lenker ==
Profilintervju i Advokatbladet
http://www.elden.no
Xinhua (Pingdingshan)

Xinhua (forenklet kinesisk: 新华区, pinyin: Xīnhuá Qū) er et bydistrikt i byprefekturet  Pingdingshan i provinsen Henan i Folkerepublikken Kina. Det har et areal på 157 km² og teller ca. 360.000 innbyggere (2002). 


== Eksterne lenker ==
Infoside
Weidong

Weidong (forenklet kinesisk: 卫东区, pinyin: Wèidōng Qū) er et bydistrikt i byprefekturet Pingdingshan i provinsen Henan i Folkerepublikken Kina. Den har et areal på 103 km² og talte ca. 280.000 innbyggere i 2002. 


== Eksterne lenker ==
Infoside
Zhanhe

Zhanhe (forenklet kinesisk: 湛河区, pinyin: Zhànhé Qū) er et byedistrikt i byprefekturet Pingdingshan i provinsen Henan i Folkerepublikken Kina. Det har et areal på 124 km² og talte ca. 220.000 innbyggere i 2002. 


== Eksterne lenker ==
Infoside
Shilong

Shilong (forenklet kinesisk: 石龙区, pinyin: Shílóng Qū) er et bydistrikt i byprefekturet Pingdingshan i provinsen Henan i Folkerepublikken Kina. Det har et areal på 35 km² og talte 60.000 innbyggere i 2002. 


== Eksterne lenker ==
Infoside
Christmasøya internasjonale lufthavn

Christmasøya internasjonale lufthavn (IATA: XCH, ICAO: YPXM) er en flyplass på Christmasøya som er betegnet som en internasjonal flyplass.


== Destinasjoner ==


== Eksterne lenker ==
(en) Christmas Island Airport – kategori av bilder, video eller lyd på Commons 
«Christmas Island Airport offisiell hjemmeside».
Hakelin

Hakelin er et tøystykke av lin som dekker hals, hake og kinn. Klesplagget festes under haken og enten over ørene eller oppå hodet, før man fester et hodelin (hodetørkle) utenpå hakelinet. Hakelin ble brukt av kvinner i Europa i middelalderen, særlig i gotikken fra sist på 1100- til midt på 1300-tallet. Seinere ble hodebekledningen betraktet som mindre moderne, og mest båret av eldre kvinner, i forbindelse med sorg og av enker. Hakelin er beholdt og videreutviklet i mange katolske nonnedrakter.
Også visse varianter av hijab, muslimske kvinners hodetørkler, kan være utstyrt med hakelin.


== Historikk ==
Rundt 1250 ble hakebind, pannebind,  og andre hodeplagg supplert med hakelin, et linstykke som også dekket bryst, hals og underhaken. Hakelinen var enten sydd i hodeform med ansiktet fritt eller man kunne bruke barbett som er et stykke stoff som danderes i folder under haken og festes på toppen av hodet med en nål, under hodelinet. Barbetten bruktes av kvinner i alle samfunnsklasser, men mens de rike gjerne brukte tynne og lette stoffer, til og med silke, brukte andre kvinner linstoffer av forskjellig kvalitet etter sin stand. Hakelin kunne også bestå av et stykke som dekket hake og kinn og et annet som dekket pannen. Hakelinet kunne falle som et draperi over halsen eller sitte stramt og glatt. Den nedre delen ble stukket ned i halslinningen på kjolen eller ble liggende ovenpå.
I middelalderen dekkert gifte kvinner håret. Hodekledningen for fornemme kvinner var først pannebind, hakelin og hodelin, så store v-formede arrangementer, og endelig, særlig nord for Alpene, hennin, en høy, spiss, kjegleformet hatt med slør.


=== Betegnelser ===
Hakelin kalles vanligvis hagelin på dansk, men varianter av hodebekledningen kan også betegnes som hagebind, barbette, guimpe og rise. På engelsk brukes betegnelsene wimple, guimple og gwimple, mens draperte hodelin kan kalles couvrechef (fransk for «hodedekke»), coverchief, headrail, kerchief og annet. En variant av hakelin som dekker halsen, kalles på engelsk gorget, «ringkrage». 

		
		
		
		


== Se også ==
Hodelin, middelaldersk hodetørkle
Gebende, ung-gotisk hodelin for kvinner omkring pannen og under haken ca.1250
Nonnedrakt


== Referanser ==


== Eksterne lenker ==
Hodeplagg i europeisk middelalder
Sørpolteleskopet

Sørpolteleskopet (engelsk: The South Pole Telescope, SPT) er et teleskop med diameter 10 meter, beliggende ved Amundsen–Scott-basen på Sørpolen. Det opererer i mikrobølge-/millibeterbølge-området og observerer i frekvensområdet 70–300 GHz. Hovedformålet med SPT er å finne og kartlegge flere tusen galaksehoper som kan gi informasjon om beskrankninger i tilstandsligningen for mørk energi.Prosjektet er et samarbeid mellom University of Chicago, University of California, Berkeley, Case Western Reserve University, University of Illinois at Urbana-Champaign, Smithsonian Astrophysical Observatory, University of Colorado, Boulder, McGill University og University of California, Davis. Det er finansiert av National Science Foundation.


== Mikrobølge-/millimeterbølgeobservasjoner på Sørpolen ==
Sørpolen er det beste stedet på jorda for observasjoner i millimeterområdet. Polpunktets høyde over havet (2800 meter) medfører at atmosfæren er relativt tynn, mens den ekstreme kulden sørger for lavt vanndamptrykk i lufta. Dette er spesielt viktig for observasjoner i millimeterområdet, der de innkommende signalene kan bli absorbert av vanndamp, og der vanndamp avgir stråling som kan forveksles med astronomiske signaler. Atmosfæren er også stabil på grunn av solas gang ved Sørpolen, og det er ingen interferens i millimeterområdet i månedene med mørketid.


== Referanser ==


== Eksterne lenker ==
(en) Offisielt nettsted 
(en) South Pole Telescope – kategori av bilder, video eller lyd på Commons
Li Fuchun

Li Fuchun (kinesisk: 李富春, pinyin: Lǐ Fùchūn, Wade-Giles: Li Fu-ch'un, født 22. mai 1900 i Changsha i provinsen Hunan i Kina, død 9. januar 1975) var en kommunistisk politiker i Folkerepublikken Kina. Li Fuchun regnes som en av hovedgrunnleggerne for Kinas sosialistiske økonomi.Etter grunnskole og middelskole i Changsha reiste Li i 1919 til Frankrike som arbeidende student (Mouvement Travail-Études) og der innledet han sin politiske virksomhet. Han ble grepet av marxismen og sluttet seg i 1922 til organisasjonen Kinas sosialistiske ungdom og året etter til Det kinesiske kommunistiske parti. i 1923 giftet han seg med Cai Chang, Cai Hesens søster. I 1925 dro han for å studere til Sovjetunionen, men vendte snart etter hjem til Kina for å delta på Nordekspedisjonen. Han gjorde tjeneste som leder for den politiske avdeling av Den nasjonale revolusjonshærs 2. armé og som fungerende kommunistisk partisekretær for provinsen Jiangxi. Det var i denne tiden han ble kjent med Mao Zedong.
Li Fuchun tok del i alle de større kommunistiske felttogene, blant annet den lange marsjen, da han innehadde ledende politiske roller. Han var deretter partisekretær for Shaanxi–Gansu–Ningxia. Under den annen sino-japanske krig hadde han en rekke verv knyttet til organisasjon og økonomisk planlegging, og ble i 1945 medlem av partiets sentralkomite. 
I den avsluttende fasen av den kinesiske borgerkrig 1945–1949 hadde han sentrale politiske verv i det nordøstre Kina. 
Ved opprettelsen av Folkerepublikken Kina ble både Li Fuchun og Cai Chang forflyttet til Beijing. Mens hun tjenestegjorde som forkvinne av Den allkinesiske kvinneføderasjon, ble Li Fuchun utnevnt til nestsjef for Den sentrale økonomiske og finansielle kommisjon under Chen Yun og til minister for Ministeriet for tungindustri. I 1954 ble han visestatsminister og samtidig formann for Den statlige planleggingskommisjon. I 1956 ble han medlem av Politbyrået i 1958 av Partisekretariatet.
Ved begynnelsen av kulturrevolusjonen fikk han i august 1966 plass i Politbyråets stående komite. Etter at han begynte å uttrykke uro over den vending kulturrevolusjonen tok, ble han av Mao «bedt om å ta et års hvile». Ikke lenge etter angrep Li åpent kulturrevolusjonen i et møte sammen med blant annet de andre topplederne Chen Yi, Li Xiannian og Nie Rongzhen med den følge at de ble brennemerket som «februarmotstrømmen» og fordømt som revisjonister.Til tross for dette ble Li Fuchun valgt inn i sentralkomiteen i 1969. Etter Lin Biaos fall i 1971 erklærte Mao Zedong at «februarmotstrømmen» var et lukket kapittel, og slik ble Li Fuchun fullstendig rehabilitert. Han ble igjen valgt inn i sentralkomiteen i 1973, og til Den nasjonale folkekongress i 1974 (skjønt han døde fire dager før den hadde sitt første møte).


== Referanser ==
Cai Chang

Cai Chang (kinesisk: 蔡畅, pinyin: Cài Chàng, født 14. mai 1900 i Shuangfeng i provinsen Hunan i Kina, død 11. september 1990 i Beijing) var en kinesisk kommunistisk politiker.
Hun dro for å studere ved Xinmin-instituttet i Frankrike i 1919 som del av Mouvement Travail-Études, og ble der medlem av Det kinesiske kommunistiske parti i 1923. Hun ble tilknyttet Folkerepublikken Kinas regjering, var leder for Den allkinesiske kvinneføderasjon og av Sentralkomiteen for det kinesiske kommunistiske parti. I Sentralkomiteen kom hun med allerede i 1945, da som eneste kvinne.
Cai Chang var søster til Mao Zedongs nære medarbeider Cai Hesen, og gift med politikeren Li Fuchun.


== Referanser ==


== Eksterne lenker ==
(en) Cai Chang hos China Vitae
Fotkluter

Fotkluter ble brukt i skoene istedenfor sokker. De måtte brettes på en spesiell måte, og ble av enkelte foretrukket fremfor sokker. Fotkluter var å finne i det militære system til langt ut på 1950-tallet. Tysklandsbrigaden gikk med fotkluter i skoene, og fotkluter er i bruk i det russiske militære til nyere tid. Som strømper, må fotkluter vaskes og byttes oftere enn det øvrige tøy. Skitne og stive kluter fremkaller lettere gnagsår og gir dårlig hudfunksjon.


== Historikk ==
Det er funnet sko fra middelalderen med fotkluter av ullstoff, altså stoffstykker brettet og surret rundt foten før man tok på seg skoen. Fotklutene ser ut til å ha vært laget av gamle draktrester, jamfør Bockstensmannen. I Norden er det bevart fotkluter fra bronsealderen, bensvøp fra jernalderen og stunthoser uten fot fra middelalderen. Dette betyr at pilegrimer kunne gå med fotkluter, og fotkluter ble mer brukt om vinteren. 
Middelalderskoene kunne være tresko eller lærmokasiner med tynne såler uten påsatt hel. Sålen hadde tykkere lær enn overlæret. Om vinteren ble også brukt støvler, og inni sko og støvler kunne man bruke hoser, strømper eller fotkluter.  
Førstekonservator Aagot Noss ved Norsk Folkemuseum skriver: «En av informantene mine, en kvinne på 89 år fra Tinn i Telemark, skrev til meg så lenge hun levde. Da jeg ble kjent med henne gikk hun i vadmålssokker og fotkluter, siste rest av en middelaldertradisjon. Fotkluter var kluter, tøystykker som de gamle brettet på en spesiell måte rundt foten. Det var det hun brukte til hverdags, som folk flest. Men når hun kirkekledde seg, hadde hun strikkete sokker og lærsko. Det er de strikkete sokkene og skoene som er mest kjent for ettertiden, men de var altså til kirke- og høytidsbruk. Hverdagsklærne er mange steder glemt.»


== Referanser ==


== Eksterne lenker ==
Bilder av fotkluter på  DigitaltMuseum
Københavns befestning

Københavns befestning var et festningsverk som ble etablert rundt København, oppført i andre halvdel av 1800-tallet. Det kan ansees som byens tredje festningssystem (de andre var fra middelalderen og renessansen) og bestod av militæranlegg, i begynnelsen hovedsakelig på landsiden (også kjent som Københavns Landbefæstning) og siden i stigende omfang på sjøsiden (Københavns Søbefæstning). 
Festningsverkene, hvis mest kjente element er Vestvolden, hadde sin storhetstid fra midten av det 19. århundre til slutten av første verdenskrig og var midtpunktet i en sentral politisk konflikt i Danmarkshistorien. Landfestningen ble definitivt nedlagt i 1920, mens sjøfestningen ble benyttet inntil henholdsvis 1922 og 1932.


== Litteratur ==
O. Andersen, Landbefæstningen, Forlaget Sixtus 1978.
O. Andersen, Maginotlinien, Forlaget ZAC, 1980.
Peter Thorning Christensen, Københavns Sø- og landbefæstnings historie efter 1858, Kongens og Folkets København gennem 800 år, Københavns Universitet 1996.
Ole L. Frantzen og Bjørn A. Nielsen, Københavns Befæstning 1886-1986, Tøjhusmuseet 1986.
Harald Harboe, En Soldats optegnelser fra Garderhøjfortet, Garderhøjfortets Venner 1997.
Erik Wassard, Vestvolden. Fra fæstning til naturpark, Hernovs Forlag 1982.
Richard Willerslev, Danmarks største arbejdsplads. Opførelsen af Københavns Landbefæstning 1886-93, Amadeus/Lokalhistorie 1986.
Tom Wisman, Trekroner. Et søforts historie 1787 – 1996, Steel & Stone 1996.
Tom Wisman, Vestvolden. Fra fæstningsværk til idyl, Steel & Stone 2005.


== Eksterne lenker ==
Københavns Befæstning Arkivert 11. mars 2007 hos Wayback Machine.
Københavns Befæstningsforening
Københavns Befæstning 1880-1920
Modus vivendi

Modus vivendi er et latinsk uttrykk som brukes om en foreløpig ordning inntil en endelig avgjørelse finner sted.Modus kan oversettes med «måte» eller «metode», mens vivendi er en form av vivo, som betyr «leve». Uttrykket kan derfor oversettes med «måte å leve [på]», og brukes om en måte å håndtere en komplisert situasjon; «en måte å leve med noe».
I internasjonalt diplomati brukes modus vivendi om en uformell og ofte midlertidig enighet eller avtale mellom parter i påvente av en varig løsning, for eksempel en traktat. Våpenhvile er et eksempel på modus vivendi.


== Referanser ==
Sløv kube

En sløv kube er et arkimedisk legeme med 32 trekantede og 6 kvadratiske sideflater, 24 hjørner og 60 kanter.


== Areal og volum ==
Arealet A og volumet V til en sløv kube med sidelengde 1 er:

  
    
      
        A
        =
        6
        +
        8
        
          
            3
          
        
      
    
    {\displaystyle A=6+8{\sqrt {3}}}
  

  
    
      
        V
        =
        
          
            
              
                613
                t
                +
                203
              
              
                9
                (
                35
                t
                −
                62
                )
              
            
          
        
      
    
    {\displaystyle V={\sqrt {\frac {613t+203}{9(35t-62)}}}}
  hvor τ er tribonacci-konstanten.


== Nært sløv kube ==
Gjennomkjøringsstraff

Gjennomkjøringsstraff (engelsk: drive-through penalty) er en straff som kan gis av løpsledelsen til en fører mens et billøp pågår. Føreren som blir straffet må kjøre gjennom depotområdet (pit lane) mens han holder fartsgrensen, og fortsette ut på banen igjen uten å stoppe. Straffen er den som er vanligst å bruke og anvendes ved mindre regelbrudd, som for eksempel overtredelse av fartsgrensen i depotet, blokkering eller å ha forårsaket en kollisjon.


== Se også ==
Depotstopp


== Referanser ==
Kråkfjellet (Sør-Trøndelag)

Kråkfjellet er et fjell på grensa mellom Melhus og Trondheim kommune i Trøndelag. Det har en høyde på 817 meter over havet og er Trondheims høyeste fjell. På toppen er det en steinvarde med en minnestein som viser at Kråkfjellet var stedet for en rast med Kong Olav V og statsminister Per Borten i august 1969.
Den høyeste toppen i Melhus kommune er Kråkfjellets nærliggende nabo Rensfjellet, som begge kan nås fra nordenden av Samsjøen. 


== Referanser ==


== Eksterne lenker ==
(no) Kråkfjellet på Peakbook.org
Kråkfjellet

Kråkfjellet er navnet på flere fjell:

Kråkfjellet (Sør-Trøndelag) (817 moh.) på grensa mellom Melhus og Klæbu
Kråkfjellet (Nord-Trøndelag) (884 moh.) på grensa mellom Meråker og Verdal
Oppgrader!

Oppgrader! er en norsk TV-quiz ledet av Sigurd Sollien som gikk på TV 2 fra 2010 til 2013. Programmet gikk ut på at Sigurd kjørte land og strand rundt stilte en utvalgt en familie spørsmål som de måtte svare rett på. Deltakerne måtte satse personlige eiendeler for å være med på konkurransen (man kunne for eksempel satse sin gamle mobiltelefon mot å vinne en splitter ny). Hvis de vant fikk de sjansen til å gå videre, men da måtte de satse noe av enda høyere verdi.Programmet ble produsert av Strix Television for TV 2.


== Referanser ==
Alt for Norge (sang)

«Alt for Norge» er herrelandslaget i fotball sin offisielle sang til VM i fotball 1994 i USA, fremført av Jørn Lande og landslaget selv. Sangen er komponert av Torstein Flakne, og teksten er skrevet av Ivar Dyrhaug. Sangen ble gitt ut på Norsk Plateproduksjon.


== Eksterne lenker ==
Norsk Plateproduksjon – Rockipedia
Moatunnelen

Moatunnelen er en 560 meter lang veitunnel på Europavei 39 i Spjelkavik i Ålesund kommune med en ÅDT på 14500 i 2004. Den tilhører ÅDT-gruppen «over 5000», er av klasse D, har 1 tunnelløp, har ikke ventilasjon, lys, nødtelefon, brannslukker, rødblink, bom eller radiolink. I 2003 ble verdien anslått til 27 200 000.Tunnelen ble åpnet i 2002.


== Se også ==
Blindheimstunnelen
Moatunnelen (Senja)Veitunneler i Norge
Undersjøiske veitunneler i Norge


== Referanser ==
Schönhauser Allee

Schönhauser Allee er den største handlegaten i ortsteilen Prenzlauer Berg i Berlins bydel Pankow. Den er også en viktig trafikkåre mellom Torstrasse i sør til Bornholmerstrasse og Wisbyerstrasse i nord.
Gatenavnet refererer til Schloss Schönhausen i ortsteil Niederschönhausen og har eksistert siden 1841.
U-Bahn-stasjonene Rosa-Luxemburg-Platz, Senefelderplatz, Eberswalder Straße og Schönhauser Allee, som alle er knyttet til linje U2, ligger til gaten.


== Eksterne lenker ==
(en) Schönhauser Allee (Berlin-Prenzlauer Berg) – kategori av bilder, video eller lyd på Commons 
(en) Schönhauser Allee – galleri av bilder, video eller lyd på Commons
Junker Christoffer

Christoffer (født 1341/1344, død 11. juni 1363) var eneste sønn av Valdemar Atterdag og Helvig av Slesvig, og storebror til Margrethe I. 
Han nevnes tidligst i 1354-55, og allerede i 1358 fikk han et vanskelig oppdrag av sin far, idet han ble sendt til Nyborg for å forhandle med utsendinger av opprørske jyder. Han ble inndratt i de fleste regjeringshandlinger, og kalte seg Hertug av Lolland, Daners og Slavers sanne Arving. Han fulgte med sin far for å gjenerobre Skåne, hvor han i 1362 utenfor Helsingborg ble hardt såret i kampene mot hanseatene. Neste sommer døde han etter noen ukers sykdom.Mens faren ble gravlagt i Sorø klosterkirke, kom Christoffer til å få sin siste hvile i Roskilde domkirke, sammen med sin søster. Til gravmælet ble det et sted i Mellom-Europa bestilt et minne som forestiller en ung ridder i full rustning besatt med juveler og omkranset av Danmarks, Hallands og Lollands våpen. Christoffer selv er trolig begravet under kirkegulvet - gravmælet ble først oppstillet i 1878.


== Referanser ==
Kipletunnelen

Kipletunnelen er en 172 meter lang veitunnel på riksvei 555 ved Laksevåg i Bergen. 
Tunnelen ligger cirka 240 meter vest for Harafjelltunnelen, og går mellom Kiplevatnet og fylkesvei 195 ved Loddefjord.


== Referanser ==
Robert Borg

Robert John «Bob» Borg (født 27. mai 1913 i Manila på Filippinene, død 5. april 2005 i Michigan) var en amerikansk rytter som deltok i de olympiske leker 1948 i London, 1952 i Helsingfors og 1956 i Stockholm.
Borg vant en olympisk sølvmedalje i hestesport under Sommer-OL 1948 i London. Han var med på det amerikanske laget som kom på andreplass i lagkonkurransen i dressur bak Frankrike. Deltakere på laget var Borg på hesten «Klingson», Earl Foster Thomson på «Pancraft» og Frank Henry på «Reno Overdo». I den individuelle konkurransen i dressur kom han og «Klingson» på fjerdeplass.
Han vant en sølvmedalje i dressur under de Panamerikanske leker 1955 i Mexico by.


== OL-medaljer ==
 1948  London- Sølv i hestesport, dressur lag  USA


== Eksterne lenker ==
(en) Robert Borg – Olympedia 
(en) Robert Borg – Sports-Reference (OL-resultater – arkivert)